laion/Wikipedia-Exotic huggingface dataset:
דגל אזור מורסיה

דגל אזור מורסיה (בספרדית: Bandera de la Región de Murcia) הוא דגלה של הקהילה האוטונומית הספרדית מורסיה, והוא הוגדר בסעיף 4.1 של חוק האוטונומיה של מורסיה, שקבע: דגל מחוז מורסיה הוא מלבני ומורכב מארבע טירות עם צריחי אור, בפינה השמאלית העליונה, מסודרים בשורות של שניים, ושבעה כתרים מלכותיים בפינה הימנית התחתונה, מסודרים בארבע שורות, בשורות של אחד, שלושה, שניים ואחד, בהתאמה; על רקע אדום ארגמן או כרמין ארבע הטירות מזכירות את ההיסטוריה של האזור כאזור גבול בין כתר אראגון וממלכת קסטיליה, לבין האמירות הנאסרידית של גרנדה והים התיכון: ארבע שטחים של יבשה וים, נוצרים ומוסלמים, אשר כולם יצרו תרבות מורסיאנית מובהקת. ארבע הטירות גם יכולות להתייחס לארבע האדונויות ששלטו בתחילה באזור לאחר שנכבש על ידי אלפונסו העשירי מלך קסטיליה. שבעת הכתרים הוענקו לממלכת מורסיה על ידי הכתר הקסטיליאני. חמשת הכתרים הראשונים הוענקו על ידי אלפונסו העשירי ב-14 במאי 1281, כאשר העניק את החותם העירוני לעיר הבירה מורסיה. הכתר השישי הוענק על ידי פדרו הראשון ב-4 במאי 1361, לכבוד נאמנותה של מורסיה במהלך מלחמת שני הפדרואים. הכתר השביעי הוענק על ידי פליפה החמישי מלך ספרד ב-16 בספטמבר 1709 לכבוד נאמנותה של מורסיה לפליפה במהלך מלחמת הירושה הספרדית. הדגל הראשון של מורסיה (לפני 1361) דגל ממלכת מורסיה כחלק מכתר קסטיליה (1266-1361) דגל ממלכת מורסיה כחלק מכתר קסטיליה (1361) דגל ממלכת מורסיה כחלק מכתר קסטיליה (1361-1575) דגל מחוז מורסיה (1976–1982) סמל מורסיה דגלי הקהילות האוטונומיות של ספרד מדיה וקבצים בנושא דגל אזור מורסיה בוויקישיתוף La bandera y el escudo de la Región de Murcia (בספרדית) Bandera y escudo de Murcia (בספרדית) Las 7 coronas y los 4 castillos, en la bandera de la Región de Murcia (בספרדית) Bandera de la Comunidad (בספרדית)
מצפה אילן (אלון מורה)

מצפה אילן הוא מצפור ביישוב אלון מורה בשומרון. המצפה הוקם בה'תשס"ז ונקרא על שם אילן גבאי, שנהרג במלחמת לבנון השנייה. המצפה משקיף על כל צפון השומרון ועמק יזרעאל, והותקנו בו שביל גישה נוח עם פנסי תאורה, ספסלי נדנדה ושולחנות פיקניק. המצפה ממוקם בצידו הצפון-מזרחי של רכס הר כביר שבמרכז השומרון. מהמקום נשקף נוף לכיוון צפון השומרון, הרי הגלעד ועמק יזרעאל. בימים של ראות טובה ניתן לראות אף את התבור והחרמון. המצפה נמצא בקצה מדרון תלול, היורד מגובה 800 מטר מעל פני הים בקצה הרכס, עד לגובה 50 מטר מתחת לפני הים בעמק תרצה, וזהו המתלול החריף ביותר בארץ. בעונות הנדידה (סוף הקיץ וסוף החורף) משמש המצפה כנקודת תצפית חשובה עבור צַפרים, שיכולים להתבונן בציפורים המטפסות על תרמיקות אויר העולות מעמק תרצה הפרוס תחת המצפה. באביב פורחים במצפה אירוס אחר הצהריים, כלניות ונוריות, רקפות, סחלבים וצבעונים. במקום הוצבו שולחנות פיקניק, ספסלי נדנדה, שלטי הסבר ותצפית וכן הותקנו פנסי תאורה. ישנה הנגשה לנכים ולעגלות ונקודת מים לשתייה סמוכה. המצפה נחשב לנקודה מרכזית בסיורים ובטיולים הנערכים במרכז השומרון ובגב ההר. המצפה הוקם לזכרו של סגן אילן גבאי, בן קריית טבעון שנהרג בקרב עייתא א-שעב במלחמת לבנון השנייה, בז' אב תשס"ו, 1 באוגוסט 2006. יחד אתו נהרג סמ"ר יהונתן איינהורן ומיכאל לוין. את המצפה הקימו חייליו של סגן גבאי שלמדו בישיבת ברכת יוסף הסמוכה למקום, ובשנת 2011 השלימו שיפוצים במקום בסיוע משפחתו של אילן. סגן אילן גבאי, באתר יזכור יאיר א.ב.ד, החרמון היום - מבט מאלון מורה, באתר ערוץ 7, ‏2010-12-15 מצפה אילן, באתר טיולי, ‏5.7.2020 StackPath, jerusalem.gal-ed.co.il נוף של גיבורים, מצפה אילן תצפית, אלון מורה, באתר GoCanaan.org מצפה אילן, באתר תיירות שומרון, ‏2018-06-07 בני טוקר, השכול איחד: הורים מהשמאל, הפקודים מהימין, באתר ערוץ 7, ‏2011-08-03
פתיחה לחג הפסחא הרוסי (רימסקי קורסקוב)

פתיחה לחג הפסחא הרוסי (ברוסית: Светлый праздник), אופ. 36, היא יצירה שנכתבה על ידי המלחין הרוסי ניקולאי רימסקי-קורסקוב בין אוגוסט 1887 לאפריל 1888. היצירה הוקדשה לזכרם של מודסט מוסורגסקי ואלכסנדר בורודין, שני חברי החמישה. זוהי האחרונה מבין מה שרבים מכנים את כשלושת היצירות התזמורתיות הטובות ביותר שלו. קדמו ליצירה זו להן קפריצ'יו ספרדי ושחרזאדה. הבכורה התקיימה בקונצרט סימפוני רוסי בסנקט פטרבורג ב-15 בדצמבר 1888. הלחנים בפתיחה הם ברובם מהליטורגיה הרוסית-אורתודוקסית, המבוססת על אוסף של מזמורים ליטורגיים רוסים-אורתודוקסיים ישנים הנקראים Obikhod. רימסקי-קורסקוב אמר באוטוביוגרפיה שלו שהוא להוט לשחזר את "הצד האגדי והאלילי של החג, המעבר מהערב הקודר והמסתורי של עצב לשמחה דתית-פאגנית חסרת מעצורים בבוקר יום ראשון של חג הפסחא". רימסקי-קורסקוב תמיד התעניין בנושאים ליטורגיים במוזיקה, למרות שהוא עצמו לא היה מאמין. המוזיקולוג האמריקני מילוש ולימירוביץ' מסביר, "ה-Obikhod היה כמו ה- Liber usualis של הרוסים. ב-1848 הוא הפך להיות חובה עבור כל הכנסיות ברוסיה." כך נקשר ה-Obikhod ללאומניות ברוסיה. המנגינות שבחר רימסקי-קורסקוב מה-Obikhod יישאו משקל לאומני ודתי מסוים, והרוסים יכירו אותם לחלוטין. היצירה פנתה גם לרגשות הרוסים בגלל הביטוי שלה לחג הפסחא, נקודת השיא של השנה. פרופסור רוברט גרינברג מתאר את הפתיחה לחג הפסחא הרוסי כ"סיפור עלילתי של יום פסחא רוסי מבוקר ועד רדת החשכה". ברוסית, חג הפסחא מכונה "החג הבהיר". הפתיחה מנוגנת לתזמורת רומנטית בגודל של אותה תקופה, המורכב מ-3 חלילים, 2 אבובים, 2 קלרינטים, 2 בסונים, 4 קרנות יער שתי חצוצרות, 3 טרומבונים, טובה, טימפני, גלוקנשפיל, משולש, מצלתיים, מערכת תופים, גונג, נבל וכלי קשת. היצירה היא בעיקר בצורת אלגרו סואנטה, עם הקדמה ארוכה בהתחלה. לאורך כל היצירה, ישנם מספר קטעי סולו בולטים, הכוללים כינור, צ'לו, טרומבון, קלרינט וחליל. קטע הפתיחה כתוב במקצב שתי חמישיות, והיא אחת היצירות היותר מפורסמות לתזמורת בנגינה במקצב חמישיות. החלק האחרון של היצירה כולל מקצב של 2 חלקי אחד, תוך שימוש מדי פעם במקצב 3 חלקי 1, והיא אחת היצירות התזמורתיות המעטות שבהן משתמשים באחת מחתימות הזמן הללו. היצירה אורכת כ-14 דקות. מידע על היצירה "פתיחה לחג הפסחא הרוסי" באתר מיוזיק בריינז קישור לאתר בו מופיע קטע שמע של היצירה ומידע. מידע על היצירה מידע נוסף על היצירה
מריליידי פאולינו

מריליידי פאולינו (בספרדית: Marileidy Paulino; נולדה ב-25 באוקטובר 1996) היא אתלטית מהרפובליקה הדומיניקנית, אלופה אולימפית (פריז 2024), סגנית האלופה האולימפית (טוקיו 2020), אלופת העולם (בודפשט 2023) וסגנית אלופת העולם (יוג'ין 2022) בריצת 400 מטר. סגנית אלופה אולימפית (טוקיו 2020) ואלופת העולם (יוג'ין 2022) בריצת שליחים משולב 4x400 מטר. פאולינו נולדה בכפר בדרום הרפובליקה הדומיניקנית וגדלה במשפחה חד-הורית, השנייה מבין שישה אחים, מצד אביה יש לה עוד חמישה אחים. היא החלה להתאמן בספורט בגיל 18 בלבד כשהצטרפה לקבוצת כדוריד. היא התגייסה לצבא ונכללה בנבחרת האתלטיקה של חיל האוויר. ב-2017 התחרתה לראשונה בריצת 400 מטר במהלך תחרות פנים צבאית בארצה. באוניברסיאדת טאיפיי (2017) השתתפה בריצת 200 מטר בה לא העפילה לגמר וכחלק מנבחרת השליחות 4X100 מטר שנפסלה. ב-2018 קבעה שיא לאומי בריצת 200 מטר (22.87 שניות) וסיימה רביעית במהלך משחקי מרכז אמריקה והקריביים. ב-2019 העפילה לגמר ריצת 200 מטר במשחקים הפאן-אמריקאיים שהתקיימו בלימה. היא השתתפה באליפות העולם אותה שנה וסיימה במקום ה-17 במוקדמות ריצת 200 מטר בתוצאה של 23.03 שניות. באולימפיאדת טוקיו זכתה בשתי מדליות כסף, בריצת 400 מטר בשיא לאומי של 49.20 שניות, אחרי שוני מילר-אואיבו מבהאמה (48.36 שניות) ובריצת שליחים 4x400 מטר משולבת נשים וגברים בתוצאה של 3:10.21 דקות, אחרי פולין (3:09.87 דקות) ולפני ארצות הברית (3:10.22 דקות). באליפות העולם שנערכה ביוג'ין, אורגון ארצות הברית ביולי 2022 זכתה בשתי מדליות, זהב וכסף. מדליית זהב בריצת שליחים 4x400 מטר משולבת ביחד עם לידיו אנדריוס פליז, אלכסנדר אוגנדו ופיורדליזה קופיל בתוצאה של 3:09.82 דקות, לפני הולנד (3:09.90 דקות) וארצות הברית (3:10.16 דקות). מדליית כסף בריצת 400 מטר בתוצאה של 49.60 שניות, אחרי שוני מילר-אואיבו (49.11 שניות) ולפני סאדה ויליאמס מברבדוס (49.75 שניות). באליפות העולם שנערכה בבודפשט, הונגריה באוגוסט 2023 זכתה במדליית זהב בריצת 400 מטר בשיא לאומי חדש של 48.76 שניות לפני נטליה קצ'מרק מפולין (49.57 שניות) וסאדה ויליאמס מברבדוס (49.60 שניות). באולימפיאדת פריז זכתה במדליית זהב בריצת 400 מטר בשיא אישי של 48.17 שניות. ריצת 200 מטר: 22.36 שניות (2022), שיא הרפובליקה הדומיניקנית ריצת 400 מטר: 48.17 שניות (2024), שיא הרפובליקה הדומיניקנית מדיה וקבצים בנושא מריליידי פאולינו בוויקישיתוף מריליידי פאולינו, ברשת החברתית אקס (טוויטר) מריליידי פאולינו, ברשת החברתית אינסטגרם מריליידי פאולינו, באתר olympedia.org מריליידי פאולינו, באתר התאחדות האתלטיקה הבין-לאומית
ניקולה אוליסלאגרס

ניקולה אוליסלאגרס (באנגלית: Nicola Olyslagers; קודם לכן ניקולה מקדרמוט; נולדה ב-28 בדצמבר 1996) היא אתלטית אוסטרלית, פעמיים סגנית האלופה האולימפית (טוקיו 2020, פריז 2024), אלופת עולם באולם (גאלזגו 2024) ושיאנית אוסטרליה (2.03 מטר) בקפיצה לגובה. אוליסלאגרס (במקור מקדרמוט) התחילה להתאמן באתלטיקה בבית הספר היסודי והתמקצעה בקפיצה לגובה. היא השתתפה באליפות העולם לנוער ב-2014 בה קפצה לגובה של 1.79 מטר. באוניברסיאדת קוואנגג'ו (2015) סיימה רביעית בתוצאה של 1.80 מטר. באוניברסיאדת טאיפיי (2017) סיימה שביעית בתוצאה של 1.88 מטר. באליפות אוסטרליה ב-2018 סיימה שלישית ונכללה בנבחרת למשחקי חבר העמים בהם זכתה במדליית ארד בשיא אישי של 1.91 מטר. באולימפיאדת טוקיו זכתה במדליית כסף בשיא אוסטרליה של 2.02 מטר לאחר מריה לאסיצקנה (2.04 מטר). באליפות העולם באתלטיקה 2022 סיימה חמישית בתוצאה של 1.96 מטר. באליפות העולם באתלטיקה באולם 2024 זכתה במדליית זהב בתוצאה של 1.99 מטר. באליפות העולם באתלטיקה 2023 זכתה במדליית ארד בתוצאה של 1.99 מטר לאחר המנצחת ירוסלבה מהוצ'יך (2.01 מטר) ובת ארצה אלינור פטרסון (1.99 מטר). באולימפיאדת פריז 2024 זכתה במדליית כסף בתוצאה של 2.00 מטר, זהה לזו של המנצחת ירוסלבה מהוצ'יך אך עם יותר פסילות. ב-2022 נישאה לריס אוליסלאגרס ושינתה את שם משפחתה. היא נוצרית-אוונגליסטית אדוקה, היא ידועה בכתובות דתיות שרושמת על ידייה בזמן תחרויות. היא בעלת תואר ראשון בביוכימיה אותו השיגה ב-2021 באוניברסיטת סידני. מדיה וקבצים בנושא ניקולה אוליסלאגרס בוויקישיתוף אתר האינטרנט הרשמי של ניקולה אוליסלאגרס (באנגלית) ניקולה אוליסלאגרס, ברשת החברתית פייסבוק ניקולה אוליסלאגרס, ברשת החברתית אינסטגרם ניקולה אוליסלאגרס, באתר olympedia.org ניקולה אוליסלאגרס, באתר התאחדות האתלטיקה הבין-לאומית
פחם (פירושונים)

האם התכוונתם ל... פחם עץ – פחם שנוצר בידי אדם פחם אבן – פחם שנוצר לפני כ-250 מיליון שנה פחמן אמורפי (אנ') – אלוטרופ של פחמן פחמן פעיל – פחם נקבובי המשמש בעיקר לסינון אפר פחם – תוצר שריפת הפחם רישומי פחם – אלבום של הזמר מאיר אריאל
ישראל טבק

ישראל טבק (7 בדצמבר 1904, צ'רנוביץ רומניה - 17 באפריל 1991, ירושלים) היה רב אמריקאי, נשיא הסתדרות הרבנים דאמריקה, רב קהילת שערי ציון בבולטימור וממנהיגי הציונות הדתית האמריקאית. נולד ב-7 בדצמבר 1904 בצרנוביץ' רומניה, למד בישיבות ברישא בפולין ובאוברוישוב בהונגריה. ובהיותו בן 20 היגר לארצות הברית. למד בסמינר לרבנים של רבי יצחק אלחנן והוסמך שם לרבנות על ידי ראשי הישיבה: הרב שמעון שקופ והרב שלמה פוליאצ'ק. בשנת 1928 סיים את לימודיו בישיבה יוניברסיטי במנהטן ובשנת 1942 קיבל תואר דוקטור לפילוסופיה מאוניברסיטת ג'ונס הופקינס על עבודת הדוקטורט שלו, "השורשים הפילוסופיים של היינריך היינה בתלמוד". במהלך שנות הארבעים קיבל גם תואר דוקטור לתאולוגיה מישיבה יוניברסיטי. בשנת 1932 הצטרף לקהילת שערי ציון בבולטימור ועד מהרה הפך לרבה של הקהילה. שימש בתפקיד זה עד עלייתו לארץ. בבולטימור פעל גם בתור יו"ר ועד החינוך של האקדמיה התלמודית בעיר. בשנים 1948–1950 כיהן כנשיא הסתדרות הרבנים דאמריקה. לאחר בחירתו הגיע לארץ בראש משלחת רבנים מארצות הברית כדי להפגש עם הרב הראשי דאז, הרב הרצוג, על מנת לחזק את הקשרים בין ההסתדרות לבין הרבנות הראשית בארץ. היה פעיל בתנועת המזרחי שנים רבות, מתוכן חמש שנים שימש בתור יו"ר הוועד הפועל ואף נבחר לסגן נשיא המזרחי-הפועל המזרחי. היה נציג התנועה בתור ציר בקונגרס הציוני העולמי בפראג 1932 - תרצ"ג. בשנת 1976 עלה לארץ והתיישב בירושלים. שם, היה מראשי ארגון עולי המערב שליד המפד"ל בירושלים. כמו כן המשיך להיות פעיל בתנועת המזרחי וחיזק את מפעליה בארץ. נישא לאשתו הראשונה, לאה (ליליאן) אוסקולסקי, בשנת 1931 (נפטרה ב-1953), ובשנת 1964 לאשתו השנייה, גרטה אופנהיים. לרב טבק יש בן ושתי בנות. נפטר ב-17 באפריל 1991 בבית החולים שערי צדק בירושלים לאחר סיבוכים בעקבות נפילה. Judaic Lore in Heine: The Heritage of a Poet - 1948 Three worlds: A Jewish odyssey - 1988 הרב ישראל טבק באתר Geni. רפאל, יצחק (עורך), אנציקלופדיה של הציונות הדתית - ו, ו, באתר אוצר החכמה (צפייה מוגבלת למנויים) Rabbi Israel Tabak, who led area congregation, dies, Baltimore Sun
דבורצקי

האם התכוונתם ל... אלתר דבורצקי – עורך דין ופעיל פוליטי פולני-יהודי, ראש היודנראט והפרטיזנים בגטו ז'טל אריה דבורצקי – מתמטיקאי ישראלי אי-שוויון דבורצקי-קיפר-וולפוביץ – אי-שוויון בתורת ההסתברות משפט דבורצקי – משפט מתמטי בתורת מרחבי בנך גדעון דבורצקי – קצין ישראלי, מעוטר עיטור העוז מארק דבורצקי (אנ') - שחמטאי רוסי-יהודי שרה דבורצקי – מתרגמת ישראלית
You're Beautiful

"You're Beautiful" (בעברית: "את/ה יפה") הוא סינגל של הזמר-יוצר האנגלי, ג'יימס בלאנט, שנכתב על ידי ג'יימס בלאנט, סשה סקרבק (אנ') ואמנדה גוסט, והופק על ידי טום רות'רוק (אנ'). השיר, שיצא ב-30 במאי 2005, מופיע באלבום הבכורה של בלאנט, Back to Bedlam. About.com העניק לשיר ארבעה וחצי כוכבים מתוך חמישה, באומרו כי "הכוח הפשוט של כתיבת השירים של בלאנט יעיל בהעברת הכאב של ההבנה שהוא לעולם לא יהיה עם מושא אהבתו". השיר דורג במקום השביעי במצעד עשרת השירים הכי מעצבנים של המגזין רולינג סטון. הערוץ VH1 דירג את השיר במקום ה-95 ברשימת 100 השירים הגדולים של העשור הראשון. השיר היה מועמד בפרסי הגרמאי לשנת 2007 ב-3 קטגוריות: הקלטת השנה, שיר השנה וביצוע סולו הפופ הגברי הטוב ביותר. השיר זכה בפרס האינטרנט של BMI. מידע על הסינגל "You're Beautiful" באתר מיוזיק בריינז מידע על היצירה "You're Beautiful" באתר Discogs סרטון השיר "You're Beautiful" באתר יוטיוב "James Blunt - You're Beautiful". Top40.about.com. 2014-03-05. ארכיון מ-2014-07-13. נבדק ב-2014-04-02. "10 most annoying songs". Rediff.com. 2004-12-31. ארכיון מ-2013-11-03. נבדק ב-2014-04-02. Anderson, Kyle (29 בספטמבר 2011). "U2, Rihanna, Amy Winehouse, Foo Fighters fill out VH1's '100 Greatest Songs of the '00s'". Entertainment Weekly. Time Inc. ארכיון מ-2013-03-19. נבדק ב-11 באוקטובר 2011. {{cite web}}: (עזרה) "Grammy Awards: Best Pop Vocal Performance – Male". Rock on the Net. ארכיון מ-2019-09-20. נבדק ב-13 בינואר 2012. {{cite web}}: (עזרה) "James Blunt Receives BMI London Internet Award". BMI. ארכיון מ-2020-04-21. נבדק ב-15 ביוני 2019. {{cite web}}: (עזרה)
Love It When You Hate Me

"Love It When You Hate Me" (בעברית: "אוהבת את זה כשאתה שונא אותי") הוא סינגל שהוקלט על ידי הזמרת-יוצרת הקנדית אבריל לאבין בהשתתפות הראפר האמריקאי בלאקבר. הוא יצא לאור ב-14 בינואר 2022, על ידי חברות התקליטים אלקטרה רקורדס ו-DTA, כסינגל השני מתוך האלבום Love Sux. השיר נכתב על ידי לאבין ובלאקאבר לצד ג'ון פלדמן, דרק סמית וטראוויס בארקר, שגם הפיקו אותו. ב-25 בינואר נשלח לרדיו להיטים עכשוויים וב-7 בפברואר לרדיו מוזיקה עכשווית למבוגרים. בנוסף, נשלח גם לרדיו האיטלקי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-26.9 מיליון השמעות. הווידאו קליפ הרשמי של השיר פורסם ב-5 במרץ 2022, בבימויו של אודרי אליס פוקס. סצנת הפתיחה מציגה את לאבין נרדפת על ידי שיירת פפראצי לאחר שקיבלה עונש מאסר על כך שהתאהבה ביותר מדי גברים. לאורך הווידאו קליפ מופיעים לאבין, בארקר ובלאקבר בתא כלא כשהם רוקדים עם אסירות אחרות. נכון ליולי 2022 עומד מונה הצפיות של הקליפ על למעלה מ-5.3 מיליון צפיות. מידע על היצירה "Love It When You Hate Me" באתר מיוזיק בריינז מידע על הסינגל "Love It When You Hate Me" באתר מיוזיק בריינז מילות השיר "Love It When You Hate Me" באתר Genius סרטון השיר "Love It When You Hate Me" באתר יוטיוב אבריל לאבין, ג'ון פלדמן, דרק סמית, בלאקבר Tenaglia, Raffaella (14 בינואר 2022). "Avril Lavigne - Love It When You Hate Me (feat. blackbear) (Radio Date: 14-01-2022)" (הודעה לעיתונות) (באיטלקית). earone.it. ארכיון מ-15 בינואר 2022. {{cite press release}}: (עזרה) "Top 40/M Future Releases | Mainstream Hit Songs Being Released and Their Release Dates ..." All Access. אורכב מ-המקור ב-22 בינואר 2022. {{cite web}}: (עזרה) "Hot/Modern/AC Future Releases | Hot Adult Contemporary Rock Songs and Release Dates | ..." All Access. אורכב מ-המקור ב-21 בינואר 2022. {{cite web}}: (עזרה) Avril Lavigne (4 במרץ 2022). "TOMORROW…. "Love It When You Hate Me" 🧡🖕🏻music video drops! Thank you @travisbarker and @iamblackbear for being a part of this one. I've had so much fun performing this song live with you guys, and I'm so grateful to be working with such talented artists. #LoveSux". Twitter. {{cite web}}: (עזרה)
ויין בראבנדר

ויין דונלד בראבנדר קול (באנגלית: Wayne Donald Brabender Cole; נולד ב-16 באוקטובר 1945) הוא כדורסלן ומאמן כדורסל עבר ספרדי יליד-ארצות הברית ששיחק בעמדות הקלע והסמול פורוורד. הוא קיבל אזרחות ספרדית ב-1968, וויתר על אזרחותו האמריקאית כדי לשחק בנבחרת ספרד. הוא נבחר לאחד מ-50 השחקנים הגדולים בתולדות פיב"א ומ-50 התורמים הגדולים ליורוליג. בראבנדר נבחר בדראפט ה-NBA על ידי פילדלפיה 76' במקום ה-145 (הסיבוב ה-14) של דראפט ה-NBA של 1967, ומעולם לא שיחק ב-NBA. בראבנדר הגיע לספרד כדי לצבור ניסיון, ובסופו של דבר תרם לארבעה גביעי אירופה לאלופות עם ריאל מדריד, ב-1968, 1974, 1978 ו-1980. הוא גם זכה ב-13 אליפויות הליגה הספרדית, 7 גביעים ספרדיים ו-4 גביעים בין-יבשתיים. בראבנדר מחזיק עד היום בתואר מלך הסלים של ריאל מדריד בכל הזמנים, כשקלע במדיה 11,215 נקודות. בראבנדר שיחק בנבחרת ספרד, וזכה איתה במדליית הכסף ביורובאסקט 1973, שם גם נבחר ל-MVP של הטורניר. בראבנדר ייצג את ספרד גם ביורובאסקט 1971, באולימפיאדת מינכן 1972, באליפות העולם 1974, ביורובאסקט 1975, במשחקי הים התיכון 1975, ביורובאסקט 1977, ביורובאסקט 1979, באולימפיאדת מוסקבה 1980, בה סיימה ספרד במקום הרביעי, ביורובאסקט 1981 ובאליפות העולם 1982. מדיה וקבצים בנושא ויין בראבנדר בוויקישיתוף פרופיל, באתר Basketball-Reference פרופיל אולימפי, באתר olympedia.org פרופיל, באתר פיב"א פרופיל, באתר ליגת העל הספרדית בכדורסל (בספרדית) אהרלה ויסברג, ‏‏"לעולם לא אשכח את הכבוד שקיבלתי מאוהדי מכבי תל אביב", באתר ספורט1, 13 באפריל 2023 "Brabender Wayne Brabender Cole". RealMadrid.com. ארכיון מ-29 בדצמבר 2021. נבדק ב-12 באפריל 2022. {{cite web}}: (עזרה) "Ex-American basketballer to play in Moscow Olympics for Spain". Wilmington Morning Star. Wilmington, North Carolina. Associated Press. 12 ביולי 1980. p. 1-C. נבדק ב-7 באפריל 2022 – via Google News. {{cite news}}: (עזרה) "EuroLeague official website, Experts decide European Club Basketball's 50 greatest contributors".
ישראל באליפות העולם בפוקר

הישגי שחקנים ישראלים באליפות העולם בפוקר, נכון ליולי 2023, 16 שחקנים ישראלים זכו בסה"כ ב-22 צמידים. החל משנת 2010 פרצו השחקנים הישראלים בסבב אליפות העולם בפוקר, ובשמונה שנים זכו ב־14 צמידים. שנת השיא הייתה 2018 בה זכו בחמישה צמידים. הישגי השחקנים הישראלים בסבב נחשבים גדולים במיוחד שכן הפוקר בישראל אינו חוקי. הישראלי שסיים במקום הגבוה ביותר באירוע המרכזי הוא אמיר להבות, שסיים במקום השלישי ב-2013 וזכה בפרס של 3.7 מיליון דולר. ב-2015 סיים צבי שטרן במקום החמישי וזכה ב-1.9 מיליון דולר. באירוע המרכזי ב-2022 שהתקיים באינטרנט עקב מגפת הקורונה, סיים צור לוי במקום ה-19 וזכה ב-323 אלף דולר. רשימת הישראלים הזוכים בכל הזמנים בטורנירים, באתר The Hendon Mob (באנגלית) Israeli WSOP Bracelet Winner Proves Red Tape Can’t Strangle Talent, באתר CardPlayer (באנגלית) עומר שוברט, כך כבש אמיר להבות את צמרת עולם הפוקר, באתר הארץ, 14 בנובמבר 2013 ישראלי בשולחן הגמר באליפות הפוקר, באתר ynet, 16 ביולי 2013
חדאת'א

חַדַּ֫אתַ'א (בערבית: حداثا) הוא כפר בנפת בינת ג'בייל במחוז א-נבטיה שבדרום לבנון. בשנת 1838 ציין אדוארד רובינסון את ביקורו בכפר כחלק ממסעותיו בארץ ישראל. בעקבות מלחמת לבנון הראשונה הפכה חדאת'א לחלק מרצועת הביטחון שבשליטת ישראל. ב-24 בפברואר 1989 נורה למוות חייל יוניפי"ל אירי על ידי חיילי צבא דרום לבנון הנתמך על ידי ישראל. באותו זמן שירתו ביוניפי"ל 600 חיילים אירים. במהלך מלחמת לבנון השנייה הפציץ חיל האוויר הישראלי בשוגג בית בחדאת'א עם 6 אזרחים בגילאי 50 עד 80, כולם נהרגו. מדיה וקבצים בנושא חדאת'א בוויקישיתוף Robinson and Smith, 1841, vol 3, p. 376 HRW, 2007, pp. 117-118 ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
בן וולאס (פוליטיקאי)

רוברט בן לובן וולאס (באנגלית: Robert Ben Lobban Wallace; נולד ב-15 במאי 1970) הוא פוליטיקאי בריטי וחבר הפרלמנט הבריטי מטעם המפלגה השמרנית. לשעבר מזכיר ההגנה של הממלכה המאוחדת. אביו של וולאס היה חייל במשמר הדרגונים המלכותי הראשון והשתתף בקרבות בחצי האי המלאי במהלך מלחמת העולם השנייה. בזמן לימודי התיכון שלו הצטרף גם וולאס לקורס קצינים צעירים של משמר הדרגונים הסקוטי המלכותי, והיה צוער באקדמיה הצבאית המלכותית בסנדהרסט. ב-1991 קיבל דרגת לוטננט שני במשמר הסקוטי ושירת במשך שבע שנים. בין היתר הוצב בגרמניה, קפריסין, בליז וצפון אירלנד. ב-1993 קודם לדרגת לוטננט ראשון, וב-1996 לדרגת קפטן. וולאס היה בתפקיד בליל מותה של הנסיכה דיאנה והיה חבר במשלחת שיצאה לפריז להחזיר את גופתה לבריטניה. לפני שנבחר לפרלמנט הבריטי כיהן מטעם המפלגה השמרנית בפרלמנט הסקוטי בשנים 1999–2003. ב-2003 עבר להתגורר בלנקשייר כדי שיוכל להציב את עצמו לבחירה למושב בפרלמנט בלונדון, ונבחר. בשנים 2010–2014 שימש בתפקיד עוזר מיוחד לשר המשפטים קן קלארק, ולאחר מכן התמנה לתפקיד המצליף הסיעתי ושימש בתפקיד זה עד לבחירות הכלליות לפרלמנט ב-2015. עם ניצחונה של המפלגה השמרנית בבחירות 2015 וולאס הפך לשר זוטר במשרד לענייני צפון אירלנד בממשלתו של דייוויד קמרון, ובממשלתה של תרזה מיי החזיק בתפקיד שר זוטר למאבק בפשיעה כלכלית במשרד הפנים. לאחר שתמך במועמדותו של בוריס ג'ונסון לראשות המפלגה, ב-2019 זכה וולאס בתפקיד בכיר בקבינט של ג'ונסון כשר ההגנה, ונחשב לאחד המועמדים המובילים לרשת אותו בהנהגת המפלגה. עם זאת, לאחר התפטרותו של ג'ונסון מראשות המפלגה ביולי 2022 הודיע וולאס כי לא יתמודד על התפקיד. ב-31 באוגוסט 2023 הגיש את התפטרותו מתפקיד שר ההגנה. וולאס נשוי לליזה קוק מאז 2001 והם הורים לשני בנים ובת. השניים הכירו בזמן שכיהן בפרלמנט הסקוטי והיא עבדה שם כתחקירנית. מדיה וקבצים בנושא בן וולאס בוויקישיתוף אתר האינטרנט הרשמי של בן וולאס (באנגלית) בן וולאס, ברשת החברתית פייסבוק בן וולאס, ברשת החברתית אקס (טוויטר) The Guards Magazine, guardsmagazine.com Defence secretary under fire for appearing to condone torture, the Guardian, ‏2019-09-08 (באנגלית) בריטניה: בן וואלאס מונה לשר ההגנה החדש, באתר Israel Defense, ‏2019-07-28 סקר יוגוב: בן וואלאס, שר ההגנה הבריטי, הוא המועמד המוביל להחליף את ג'ונסון, באתר וואלה, 7 ביולי 2022 שר ההגנה הבריטי בן וואלאס פרש מהמירוץ להחלפת ראש הממשלה ג'ונסון, באתר מעריב אונליין, 9 ביולי 2022 ציקי ברנדוין, שר ההגנה הבריטי התפטר: "העולם לא יהפוך בטוח יותר", באתר ערוץ 7, ‏31.8.23
פיטר הרמן

פיטר הרמן (באנגלית: Peter Hermann; נולד ב-15 באוגוסט 1967) הוא שחקן טלוויזיה, מפיק ותסריטאי אמריקאי. התפרסם בסדרות "יאנגר", "שוטרים בדם" ו"חוק וסדר: מדור מיוחד". הרמן נולד בעיר ניו יורק להורים ממוצא גרמני, אשר עברו לגור בגרמניה כאשר היה הרמן בן חודשיים. הוא גר בגרמניה עד גיל 10 אז חזר לגור בניו יורק, כאשר לא ידע אנגלית בכלל. הוא בוגר אוניברסיטת ייל ועסק מספר שנים בהוראת אנגלית בבתי ספר תיכונים. הרמן החל את הקריירה שלו ב־1997 כד"ר מייקל בורק בתוכנית Guiding Light ובמספר תוכניות נוספות. החל משנת 2002 קיבל תפקיד משנה בסדרת הדרמה "חוק וסדר: מדור מיוחד" בדמותו של עורך הדין טרבור לוגן, תפקיד אותו מילא לאורך כל עונות הסדרה בתפקיד חוזר. בשנת 2011 השתתף בסרט הטלוויזיה "גדולים מכדי להיכשל" של קרטיס הנסון בתפקיד כריסטופר קוקס, ראש הרשות לניירות ערך. החל משנת 2011 מופיע בסדרה "שוטרים בדם" בתפקיד ג'ק בויל, הגרוש של ארין רייגן (ברידג'ט מוינאהן), תפקיד אותו משחק לאורך כל 13 העונות של הסדרה. במקביל בשנים 2015–2021 הופיע בתפקיד ראשי בסדרה "יאנגר" בתפקיד צא'רלס ברוקס, מו"ל ראשי והמעסיק של לייזה (סאטון פוסטר), אשר מנהל איתה מערכת יחסים רומנטית לאורך כל הסדרה. ב־2018 פרסם ספר ילדים שיצא לאור בהוצאת הרפר קולינס בשם "If the S in Moose Comes Loose". ב-2022 שיחק בעונה ה-13 של "שוטרים בדם", וגילם את אב המשפחה בסרט האימה "לילה טוב אמא" בכיכובה של נעמי ווטס מבית אולפני אמזון. הרמן נשוי החל משנת 2004 לשחקנית מרישקה הרגיטאי, אותה הכיר על הסט של הסדרה "חוק וסדר: מדור מיוחד", לשניים שלושה ילדים: ב-2006 נולד בנם אוגוסט, ב-2011 אימצו השניים שני ילדים אמיה ואנדרו. הרמן מעורב יחד עם הרגיטאי בניהול ארגון שהוקם על ידי השניים The Joyful Heart, שמטרתו לסייע לקורבנות נפגעי תקיפה מינית. פיטר הרמן, במסד הנתונים הקולנועיים IMDb (באנגלית) פיטר הרמן, באתר AllMovie (באנגלית) פיטר הרמן, במסד הנתונים הקולנועיים KinoPoisk (ברוסית) ""גדולים מכדי ליפול" - אבל קטנים מדי להציל את העולם". TheMarker. נבדק ב-2022-09-30. Dr Nancy Berk, Showbiz Analysis: Peter Hermann on TV Land’s Younger and the Power of Great Writing, Parade: Entertainment, Recipes, Health, Life, Holidays (באנגלית) Jess Carter, Blue Bloods season 13 premiere photo: Peter Hermann returns!, CarterMatt, ‏3 בספטמבר 2022 (באנגלית) Mariska Hargitay Adopts For Second Time in Six Months: New Details, Us Weekly, ‏19 באוקטובר 2011 (באנגלית) לקחה ללב: כוכבת "חוק וסדר: מדור מיוחד" מסייעת לקורבנות תקיפה, באתר מעריב
לוקאס גורנה-דואת'

לוקאס גורנה-דואת' (באנגלית: Lucas Gourna-Douath; נולד ב-5 באוגוסט 2003) הוא כדורגלן צרפתי המשחק בעמדת הקשר ברד בול זלצבורג. ב-6 במאי 2020, בגיל 16, חתם גורנה-דואת' על החוזה המקצועי הראשון שלו בסנט-אטיין. הוא ערך את הופעת הבכורה שלו בניצחון 2–0 על שטרסבורג ב-12 בספטמבר 2020. ב-3 באפריל 2022 כבש שער בכורה בקבוצה בהפסד 2–4 לאולימפיק מרסיי. ב-13 ביולי 2022 חתם לחמש שנים ברד בול זלצבורג מהבונדסליגה האוסטרית. מדיה וקבצים בנושא לוקאס גורנה-דואת' בוויקישיתוף לוקאס גורנה-דואת', ברשת החברתית אינסטגרם לוקאס גורנה-דואת', באתר Transfermarkt לוקאס גורנה-דואת', באתר Soccerway לוקאס גורנה-דואת', באתר BDFutbol לוקאס גורנה-דואת', באתר WorldFootball.net לוקאס גורנה-דואת', באתר FootballDatabase.eu Top talent joins FC Red Bull Salzburg - FC Red Bull Salzburg, www.redbullsalzburg.at (באנגלית)